# Βυρώνεια Σερρών

### Από τη Βικιπαίδεια, την ελεύθερη εγκυκλοπαίδεια

Η Βυρώνεια (παλαιότερο όνομα Χατζή-Μπεϊλίκ) είναι ένα χωριό, έδρα του δημοτικού διαμερίσματος Βυρωνείας, του δήμου Πετριτσίου, του νομού Σερρών. Βρίσκεται ανάμεσα στην λίμνη Κερκίνη (από την οποία απέχει 5 χλμ.) και τα Ελληνοβουλγαρικά σύνορα.

Το δημοτικό διαμέρισμα Βυρωνείας, που είχε πληθυσμό 1.127 κατοίκων κατά την απογραφή του 2001, περιλαμβάνει την Βυρώνεια (905 κάτοικοι), την Άνω Βυρώνεια (75 κάτοικοι) και το Ομαλό (147 κάτοικοι).

Δίπλα στον Σιδηροδρομικό Σταθμό υπάρχει το Δημοτικό Ενυδρείο Βυρώνειας (το δεύτερο σε όλη την Ελλάδα μετά το αντίστοιχο της Ρόδου), το οποίο στεγάζεται σε παλιές αποθήκες του ΟΣΕ.

Ο Πολιτιστικός Σύλλογος Βυρώνειας οργανώνει κάθε Ιούνιο τις πολιτιστικές εκδηλώσεις "ΒΥΡΩΝΕΙΑ".

## [Επεξεργασία] Ιστορία

Στο Χατζή-Μπεϊλίκ βρισκόταν το στρατηγείο του βασιλιά Κωνσταντίνου Α' κατά τον Β' Βαλκανικό Πόλεμο. Εδώ μαζί με τον πρωθυπουργό Ελευθέριο Βενιζέλο δέχτηκε την 1 Ιουλίου 1913 την αντιπροσωπεία της Βουλγαρίας για να υπογραφεί η συνθήκη ανακωχής μετά την νίκη της Ελλάδας. Ως θέση του στρατηγείου θεωρείται ο πλάτανος του Σιδηροδρομικού Σταθμού Βυρώνειας. Για το σταθμό του Χατζή Μπελίκ ο Σερραίος συγγραφέας Γεώργιος Καφταντζής έχει γράψει ένα ποίημα με τον ίδιο τίτλο.

Ανακτήθηκε από "http://el.wikipedia.org../../../%CE%B2/%CF%85/%CF%81/%CE%92%CF%85%CF%81%CF%8E%CE%BD%CE%B5%CE%B9%CE%B1_%CE%A3%CE%B5%CF%81%CF%81%CF%8E%CE%BD_c695.html"

Κατηγορίες: Χωριά των Σερρών | Μακεδονία | Βαλκανικοί πόλεμοι | Νεότερη ελληνική ιστορία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Български
- English